Diari Oficial de la Generalitat Valenciana


Sumari del DOGV 7778, del 10-05-2016 (2016/2893)

Notificació de la sentència dictada en el procediment de mesures per extinció d'unió de fet número 855/2014.
------------------------------------------------------------------------------------------------------------

### Dades del document

Número de DOGV
:   7778

Data del DOGV
:   10-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2893


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment de mesures per extinció d'unió de fet número 855/2014. [2016/2893]  
Procediment: 855/4141-BU.  
Enrique Vallés Llorens, lletrat de l'Administració de Justícia del Jutjat de Primera Instància número 1 de Gandia, faig saber que en aquest jutjat es tramiten actuacions de mesures per a l'extinció de la unió de fet número 855/2014, a instàncies de Iuliana Tanase contra Gavrila Daniel Obedenau, en les quals s'ha dictat la Sentència número 17/2016, de 21 de gener de 2016, la dispositiva de la qual, literalment, és com segueix:  
  
«Estime la demanada interposada per la procuradora Rosa Kira Román, en nom i representació de Iuliana Tanase, i, després de l'extinció de la unió de fet haguda entre Iuliana Tanase i Gavrila Daniel Obedeanu, dispose com a mesures que han de regir en relació amb les filles menors, les següents:  
1. L'atribució de la guarda i custòdia de les filles menors a la mare, Iuliana Tanase, la qual exercirà de manera exclusiva la pàtria potestat sobre les filles menors, si bé la titularitat d'aquesta correspon als dos progenitors.  
N'hi haurà prou amb la firma de la mare per a qualsevol tràmit administratiu o d'una altra índole en relació amb les menors, com ara l'expedició o la renovació del passaport de les menors.  
2. Se suspén qualsevol règim de visites de les menors a favor del pare, Gavrila Daniel Obedeanu.  
3. En concepte d'aliments per a les filles menors, el pare, Gavrila Daniel Obedeanu, entregarà a la mare la quantitat mensual de cent euros (100 ?) per cada filla, en total tres-cents euros (300 ?), dins dels cinc primers dies de cada mes. Aquesta quantitat s'haurà d'ingressar en el compte corrent que designe la mare. La quantitat esmentada s'actualitzarà anualment d'acord amb l'índex de preus al consum que establisca l'Institut Nacional d'Estadística o organisme que el substituïsca.  
Respecte a les despeses extraordinàries, els progenitors les hauran de pagar a mitges, i s'entenen com a tals les despeses mèdiques, òptiques o farmacèutiques no cobertes pel sistema públic de la Seguretat Social, i les d'educació i formació no cobertes pel sistema educatiu.  
  
4. S'ordena la prohibició d'eixida del territori nacional de les menors, sense el consentiment exprés de la mare, Iuliana Tanase, o autorització judicial.  
Tot això sense realitzar una expressa imposició de les costes processals.  
Contra aquesta sentència pot interposar-se un recurs d'apel·lació en el termini de 20 dies des de la notificació, on s'exposaran les al·legacions en què es base, i es constituirà l'ingrés del dipòsit i taxa previstos legalment.»  
  
I perquè valga de notificació de forma deguda a Gavrila Daniel Obedenau, en parador ignorat, mitjançant la publicació en el Diari Oficial de la Comunitat Valenciana, expedisc aquest edicte.  
  
Gandia, 12 d'abril de 2016.- El lletrat de l'Administració de Justícia: Enrique Vallés Llorens.